Ο **Αγκουστίν Φεντερίκο Μαρτσεσίν** (*Agustín Federico Marchesín,* γενν. 16 Μαρτίου 1988) είναι Αργεντινός επαγγελματίας ποδοσφαιριστής, ο οποίος αγωνίζεται ως τερματοφύλακας για την Πόρτο.

Σταδιοδρομία σε συλλόγους
-------------------------

### Λανούς

Το 2007, ο Μαρτσεσίν εντάχθηκε στην Κλουμπ Ατλέτικο Λανούς από την Ουρακάν ντε Τρες Αρόγιος. Ήταν μέλος της ομάδας, χωρίς να αγωνιστεί, που κέρδισε το πρωτάθλημα Αργεντινής 2007-08. 

Την 1η Μαρτίου 2009, ο Μαρστεσίν έκανε το επίσημο ντεμπούτο του σε μία νίκη με 2-0 εναντίον της Χιμνάσια Χουχούι. Στις 29 Απριλίου, έκανε την πρώτη του εμφάνιση στο Κόπα Λιμπερταδόρες 2009, στην ισοπαλία με 1-1 ενάντια της Καράκας. Εκείνη τη χρονιά καθιερώθηκε ως πρώτος τερματοφύλακας, παίζοντας στους περισσότερους αγώνες της Λανούς στο πρωτάθλημα. 

Το 2013, ο κέρδισε το Κόπα Σουδαμερικάνα με τη Λανούς, ξεκινώντας και στους δύο αγώνες των τελικών εναντίον της βραζιλιάνικης Πόντε Πρέτα.

### Σάντος Λαγκούνα

Το Δεκέμβριο του 2014, ο Μαρστεσίν, μαζί με τον συμπαίκτη του στη Λανούς, Ντιέγκο Γκονζάλεζ, πωλήθηκε στη μεξικανική Σάντος Λαγούνα, ως αντικαταστάτης του παλαίμαχου Οσβάλντο Σάντσες. Στην πρώτη του χρονιά στην ομάδα, κέρδισε το πρωτάθλημα Μεξικού και το Καμπεόν ντε Καμπεόνες 2015.

### Αμέρικα

Στις 2 Δεκεμβρίου 2016, ανακοινώθηκε ότι η Σάντος Λαγούνα πούλησε τον Μαρτσεσίν στην Κλουμπ Αμέρικα.

Ο Μαρτσεσίν έκανε την 100η εμφάνιση του στο Μεξικό, στη νίκη της Αμέρικα με 2-1 εναντίον της Τολούκα στις 30 Σεπτεμβρίου 2017.

Στις 16 Δεκεμβρίου 2018, ο Μαρτσεσίν κέρδισε τον πρώτο τίτλο πρωταθλήματος με την Αμέρικα, ύστερα από τη νίκη με 2-0, στο σύνολο, επί της Κρους Ασούλ στους τελικούς.

### Πόρτο

Στις 31 Ιουλίου 2019, ανακοινώθηκε ότι η Αμέρικα πούλησε τον Μαρτσεσίν στην Πόρτο.

Διεθνής σταδιοδρομία
--------------------

Ο Μαρτσεσίν ήταν ο βασικός τερματοφύλακας της Εθνικής Αργεντινής U20 που τερμάτισε τρίτη στο Φεστιβάλ Ποδοσφαίρου της Τουλόν 2009. Στις 20 Αυγούστου 2010, ο Μαρτσεσίν έλαβε την πρώτη του κλήση στην Εθνική Αργεντινής, για έναν φιλικό αγώνα με την Ισπανία. Έκανε την πρώτη του συμμετοχή για την Αργεντινή σε ένα φιλικό αγώνα εναντίον της Βενεζουέλας, ως αλλαγή στο ημίχρονο, στις 16 Μαρτίου 2011, με την Αργεντινή να κερδίσει τον αγώνα με 4-1.

Το Σεπτέμβριο του 2014, ο Μαρτσεσίν έλαβε την πρώτη του κλήση ύστερα από τέσσερα χρόνια, όταν κλήθηκε στην Εθνική Αργεντινής για τους φιλικούς αγώνες εναντίον της Βραζιλίας και του Χονγκ Κονγκ, όπου αγωνίστηκε εναντίον της δεύτερης, κερδίζοντας τη δεύτερη του συμμετοχή. Κλήθηκε στην Εθνική Αργεντινής για το Κόπα Αμέρικα 2015, αφού ο Μαριάνο Αντούχαρ υπέστη τραυματισμό στο χέρι κατά τη διάρκεια του τουρνουά.

Στις 15 Σεπτεμβρίου 2017, ο έλαβε την πρώτη του κλήση υπό τον προπονητή Χόρχε Σαμπαόλι, για τους προκριματικούς αγώνες του Παγκοσμίου Κυπέλλου 2018 εναντίον του Περού και του Εκουαδόρ, στις 2 και 5 Οκτωβρίου. Στις 14 Νοεμβρίου, ο Μαρτσεσίν έκανε την πρώτη του συμμετοχή ως βασικός, στην ήττα με 4-2 εναντίον της Νιγηρίας.

Το Μάιο του 2019, ο Μαρστεσίν συμπεριλήφθηκε στην 23μελή ομάδα της Αργεντινής για το Κόπα Αμέρικα 2019.

Διακρίσεις
----------

### Συλλογικές

Λανούς
* Κόπα Σουδαμερικάνα: 2013

Σάντος Λαγούνα
* Πρωτάθλημα Μεξικού: Clausura 2015
* Καμπεόν ντε Καμπεόνες: 2015

Αμέρικα
* Πρωτάθλημα Μεξικού: Apertura 2018
* Κύπελλο Μεξικού: Clausura 2019
* Καμπεόν ντε Καμπεόνες: 2019

### Διεθνής

Αργεντίνη
* Κόπα Αμέρικα: Φιναλίστ 2015, Τρίτη θέση 2019

### Ατομικές

* Βραβείο Ubaldo Fillol: 2012-13
* Balón de Oro - καλύτερος τερματοφύλακας: 2015-16, 2018-19
* Κορυφαία ομάδα Liga MX: Apertura 2017, Clausura 2018, Apertura 2018

Παραπομπές
----------

1. ↑  (πολλαπλές γλώσσες) *Transfermarkt*. 54534. Ανακτήθηκε στις 9  Οκτωβρίου 2017.
2. ↑  «Lanús es el campeón de la Copa Total Sudamericana 2013» (στα Ισπανικά). CONMEBOL.com. 11 Δεκεμβρίου 2013.
3. ↑  «Agustín Marchesin y Diego González fichan por el Santos mexicano» (στα Ισπανικά). Mundo Deportivo. Ανακτήθηκε στις 12 Δεκεμβρίου 2014. [*νεκρός σύνδεσμος*]
4. ↑  «Agustín Marchesín fue campeón en México». *Lu24.com.ar* (στα Ισπανικά). Αρχειοθετήθηκε από το πρωτότυπο στις 26 Νοεμβρίου 2016. Ανακτήθηκε στις 2 Ιουνίου 2015.
5. ↑  «¡Santos Laguna, Campeón de Campeones!» (στα Ισπανικά). El Siglo de Torreón. Αρχειοθετήθηκε από το πρωτότυπο στις 30 Μαρτίου 2019. Ανακτήθηκε στις 20 Ιουλίου 2015.
6. ↑  «Agustín Marchesín es transferido al América». *El Universal* (στα Ισπανικά). Ανακτήθηκε στις 2 Δεκεμβρίου 2016.
7. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 5 Οκτωβρίου 2018. Ανακτήθηκε στις 18 Οκτωβρίου 2019.
8. ↑  Τόλμιχ, Ράιαν. «Club America top Cruz Azul to claim Liga MX Apertura crown». *Goal.com*. Ανακτήθηκε στις 16 Δεκεμβρίου 2018.
9. ↑  De 2019, 31 De Julio. «El argentino Agustín Marchesín dejó oficialmente al América para convertirse en nuevo portero del Porto». *Infobae* (στα Ισπανικά). Ανακτήθηκε στις 31 Ιουλίου 2019.
10. ↑  «Toulón: Argentina perdió ante Francia en semifinales» (στα ισπανικά). *La Nación*. Αρχειοθετήθηκε από το πρωτότυπο στις 2009-06-12.. Ανακτήθηκε στις 20 Αυγούστου 2010.
11. ↑  «Los elegidos del Checho» (στα ισπανικά). *Olé*. 20 Αυγούστου 2010. Αρχειοθετήθηκε από το πρωτότυπο στις 2016-05-06.. Ανακτήθηκε στις 2010-08-20.
12. ↑   *Argentina goleó 4-1 a Venezuela en choque amistoso*, El Tiempo, ανακτήθηκε στις 16 Μαρτίου 2011
13. ↑   *Granates de Selección: Marchesín y Gómez*,
14. ↑  «Goalkeeper Andújar returns to Argentina and is replaced by Marchesín». CONMEBOL.com. 22 Ιουνίου 2015.
15. ↑  «Jorge Sampaoli definió los convocados del fútbol argentino para los amistosos ante Rusia y Nigeria» (στα Ισπανικά). La Nacion. Ανακτήθηκε στις 2 Νοεμβρίου 2017. [*νεκρός σύνδεσμος*]
16. ↑  «Aguero collapses at halftime as Argentina lose to Nigeria». Reuters. Ανακτήθηκε στις 14 Νοεμβρίου 2017.
17. ↑  «Oficial: Marchesín y Guido Rodríguez, con Argentina en la Copa América; Meza, fuera» (στα Ισπανικά). Marca. Ανακτήθηκε στις 22 Μαΐου 2019.

Εξωτερικοί σύνδεσμοι
--------------------

* Agustín Marchesín στο ESPN Deportes (Ισπανικά)
* Προφίλ στο transfermarkt.com